જિસ્મ ફિલ્મ સાથે બૉલીવુડમાં પોતાનું કૅરિયર શરૂ કરનાર અભિનેતા જ્હૉન અબ્રાહમનું કહેવું છે કે આ મારા માટે ગૌરવની બાબત છે કે હું ફિલ્મ ઇન્ડસ્ટ્રીમાં કામ કરી રહ્યો છું . મેં બૉલીવુડમાં દસ વરસ પૂર્ણ કરી લીધાં છે . હું શક્ય હશે , ત્યાં સુધી કામ કરતો રહીશ . સ્ટાન્ડર્ડ ચાર્ટર્ડ મુંબઈ મૅરેથન ચૅરિટી ઍવૉર્ડ સમારંભમાં જ્હૉન અબ્રાહમે જણાવ્યું - હું બાળપણથી જ હિન્દી ફિલ્મો જોતો આવ્યો છું . ફિલ્મ ઇન્ડસ્ટ્રીના સો વર્ષ પૂર્ણ થવા અંગે તેમણે ખુશી વ્યક્ત કરી . આ પ્રંસંગે કરણ જૌહર , ઝોયા અખ્તર , દિબાકર બૅનર્જી તથા અનુરાગ કશ્યપ પણ હાજર હતાં . આ ચારેય ફિલ્મ દિગ્દર્શકોની રીયલ લાઇફ ઉપર બૉમ્બે ટૉકીઝ ફિલ્મ આવવાની છે . જ્હૉન અબ્રાહમની આગામી ફિલ્મ શૂટઆઉટ એટ વડાલા છે કે જે આગામી 3જી મેએ રિલીઝ થવાની છે . આ ફિલ્મ 2007માં આવેલી ફિલ્મ શૂટઆઉટ એટ લોખંડવાલાની સિક્વલ છે .